น้ำหนักลด 3 กิโล ใน 15 วัน มีอาการคอบวมข้างหลอดลมใต้ลูกกระเดือกทั้ง 2 ข้าง มือสั่น ขาสั่น ถ่ายหนักบ่อยอายุ 27 ปี เคยสูบบุหรี่ดื่มกาเเฟดำวันละ 2-3 เเก้ว
สวัสดีค่ะ อาการมีน้ำหนัดลดไป 3 กิโลกรัมภายใน 15 วัน หากไม่ได้เกิดจากการตั้งใจลดน้ำหนัก ก็จะถือว่าผิดปกติ และหากมีอาการอื่นๆ ร่วมด้วย คือ มือสั่น ขาสั่น ถ่ายอุจจาระบ่อย และมีคอบริเวณลูกกระเดือกบวม น่าจะเกิดจากมีภาวะไทรอยด์เป็นพิษ ซึ่งคือภาวะที่ต่อมไทรอยด์สร้างฮอร์โมนออกมามากเกินไป ส่วนใหญ่เกิดจากระบบภูมิคุ้มกันของร่างกายเกิดการทำงานผิดปกติ และไปกระตุ้นให้ต่อมไทรอยด์ทำงานมากเกินไปอาการ ได้แก่ เหนื่อยง่าย ใจสั่น มือสั่น เหงื่อออกมาก ขี้ร้อน คลื่นไส้ อาเจียน ถ่ายเหลวหรือถ่ายบ่อย นอนไม่หลับ ผมเปราะบางขาดง่าย ผมร่วง กินมากแต่น้ำหนักลดลง หงุดหงิดง่าย ไม่มีสมาธิ บางรายอาจมีคอโต หรือตาโปนทั้งสองตา เป็นต้นนอกจากนี้แล้ว อาจเกิดจาก- เป็นเบาหวาน- มีความผิดปกติของโรคระบบทางเดินอาหาร เช่น ระบบย่อยอาหารและดูดซึมทำงานผิดปกติ ลำไส้แปรปรวน โรคพยาธิ- เป็นโรคติดเชื้อเรื้อรังต่างๆ เช่น วัณโรค HIV เป็นต้น- โรคมะเร็งชนิดต่างๆส่วนการดื่มกาแฟดำวันละ 2-3 แก้ว อาจทำให้มีใจสั่นได้ แต่ก็ไม่ได้ทำให้มีอาการน้ำหนักลด หรือมีคอบที่บวมโตขึ้นส่วนการเคยสุบบุหรี่ หากเลือกสูบแล้ว ก็ไม่น่าทำให้เกิดอาการต่างๆ ดังกล่าวค่ะดังนั้น แนะนำควรไปพบแพทย์เพื่อหาสาเหตุค่ะ ไม่ควรปล่อยไว้ เพราะอาจยิ่งยากต่อการรักษา หรือเกิดภาวะแทรกซ้อนตามมาได้ค่ะ